Presidenti Obama vazhdon të ketë popullaritet të madh
Popullariteti i presidentit është një sfidë ndaj republikanëve në Kongres
Asnjë republikan nuk e mbështeti buxhetin e presidentit Obama, i cili kaloi me lehtësi në dhomën e përfaqësuesve dhe në senat falë shumicës demokrate. Megjithëse republikanët arritën të bashkohen për t’iu kundërvënë buxhetit të presidentit, ata ende po përpiqen t’i përshtaten rolit të tyre si opozitë konstruktive. Stefen Uejn është profesor në Universitetin Xhorxhtaun. Gjatë një takimi të konservatorëve në Uashington, drejtuesi i një programi radiofonik Rash Limbo foli për ringjalljen e republikanëve. Republikanët besojnë se partia e tyre duhet të bëjë më shumë se thjesht të kundërshtojë një president popullor. Ken Dubershtain ka qenë shef kabineti i ish presidentit Ronald Regan. Por ekspertët politikë, si profesori i Universiteti Xhorxh Mejson, Xhefri Majer, nuk besojnë se republikanët mund të rimëkëmben së shpejti. Por Ken Rubenshtain thotë se republikanët do të tregohen të duruar. Por për këtë do të duhet punë, sipas një ankete të përbashkët të gazetës Nju Jork Tajms dhe televizionit CBS News. Vetëm 31 përqind e të anketuarve kishin mendim pozitiv për partinë republikane, përqindja më e vogël në 25 vjet. Në të njëjtën anketë, përkrahja ndaj presidentit Obama është në 66 përqind.//lk